
ПОДАЦИ О ЧАСУ БР. 42
	Наставна тема
	Писмено изражавање 

	Наставна јединица
	Анализа домаћих задатака у функцији припреме за други писмени задатак. 

	Тип часа
	Обрада 

	Циљ часа
	Припремање ученика за успјешно писање писменог задатка

	Образовни задаци
	· Истицање потребе за планирањем писања писменог задатка.
· Провјера способности ученика да добро планирају писане задатке и да  развијају теме по ставкама плана писаног задатка.
· Провјера способности ученика за писање композиционо уједначеног и кохерентног текста.
· Провјера способности ученика да уочавају кључне чиниоце које рад треба да садржи.
· Провјера способности ученика за стилским уобличавањем текста.
· Утврђивање знања о обрађеним дјелима српског романтизма. 

	Функционални задаци
	· Оспособљавање ученика да добро планирају писане задатке и да  организују идеје по утврђеним правилима.
· Оспособљавање ученика за писање складног, логички повезаног и  добро организованог састава.
· Оспособљавање ученика за стилско уобличавање текста.
· Развијање способности за уређивање текста (граматичко, правописно, стилско и лексичко).

	Васпитни задаци
	· Јачање језичке културе.
· Уочавање значаја доброг планирања као начина да се остваре бољи резултати.
· Подстицање ученика на размјену идеја, прихватање коментара и сугестија у вези са побољшањем домаћег задатка.
· Подстицање ученика за рад на свом писменом изражавању.

	Кључни појмови
	Писани задатак, план састава, романтизам у српској књижевности

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда

	Место извођења наставе
	Учионица

	Корелација
	/

	Литература и додатни материјал за наставнике
	· Б. Павловић Како написати писмени задатак, Стручна књига, Београд
· Миодраг Павловић, Књижевност 2 – приручник за наставнике, Београд, 2014.

	Литература и додатни материјал за ученике
	

	Напомене

	


ТОК ЧАСА 
	Уводни дио часа
(2 минута)
	Ученицима се најављује да ће се током овог часа читати и коментарисати њихови домаћи задаци као припрема за наступајући писмени задатак. Упућују се на то да треба пажљиво, са поштовањем и без прекидања да слушају онога ко чита и да у своје свеске биљеже у кратким цртама коментаре. 
На претходној припреми за писмени задатак говорили смо о неким основама писања писмених задатака. На данашњем часу та знања ће се обнављати и усавршавати.

Ученици се позивају да изнесу потешкоће са којима су се сусрели током писања школских писмених задатака.

Које су то потешкоће са којима се сусрећете током писања писменог задатка? Који дио у структури састава вам је најтеже да напишете? Образложите зашто је то тако. Шта вам је у досадашњим припремама за писмене задатке помогло и унаприједило ваше писање? 

	Главни дио часа
(38 минута)


	Слиједи најпре читање радова са темом Слика света у мислима игумана Стефана. Анализа успјешности рада врши се на основу сљедећих очекивања:   

Да ли су ученици приказали добро разумијевање лика игумана Стефана, његове погледе на живот и свијет. 
Да ли су ученици добро изразили игуманова размишљања о принципу борбе у животу и свијету.
Да ли су ученици уважили принципе добре композиције рада.

Да ли су ученици аргументовано износили своја запажања и утиске и да ли су та запажања и утисци узрочно-посљедично повезани. 
Затим слиједи читање радова са темом Мисли, расположења и осећања у српској романтичарској поезији. Анализа успјешности рада врши се на основу сљедећих очекивања:   

Да ли су ученици у довољној мјери усвојили знања о мислима, расположењима и осјећањима која су изражена у српској романтичарској поезији која је до тада обрађена.  

Да ли су ученици успјели да своје а запажања поткрепе одговарајућим примјерима.

Да ли су успјели да уоче сродне мисли, расположења и осећања у поезији различитих романтичарских пјесника и да их на адекватан начин прикажу у своме раду. 
Да ли су ученици аргументовано износили своја запажања и утиске и да ли су та запажања и утисци узрочно-посљедично повезани. 

Ученици учествују у коментарисању прочитаних радова и истичу оно што је добро у саставима које су чули. Истичу оне задатке и дијелове у задацима који су оставили снажан утисак на њих. Издвајају и оне дијелове задатака који нису најбоље написани и аргументују своје закључке. Такође, износе и сугестије о томе како написати побољшану верзију састава, фокусирајући се на оне елементе задатка за које су имали замјерке. 


	Завршни дио часа
(5 минута)


	У завршном дијелу часа  врши се синтеза свега реченог. Похваљују се најбољи радови, наводе добре стране слабијих радова, указује на грешке и пропусте и дају упутства ученицима како да напишу побољшане верзије рада. Наставник исписује на табли кратки подсјетник онога што писмени  задатак треба да садржи.
Ученици се подсјећају се да на сљедећи час обавезно понесу вјежбанке на линије, за писање писменог задатка.


ИЗГЛЕД ТАБЛЕ
	ПРИПРЕМА ДРУГОГ ПИСМЕНОГ ЗАДАТКА
Слика свијета у мислима игумана Стефана.
поглед игумана Стефана на живот и свет:

          напад-одбрана, 

          вјечна борба, 

          суровост живота, 

          живот - патња и бол,

          национална хероика
Мисли, расположења и осећања у српској романтичарској поезији
   пролазност (туга, сета) Кад млидија’ умрети, Ђачки растанак,
    стваралаштво Кад млидија’ умрети,
    опраштање од дјетињства, родног краја (туга, сета) Ђачки растанак,
                                                   љубав (радост, ведрина) Кад млидија’ умрети, Вече                          

                                                                                             Ђачки растанак 
     однос према животу           презрење ‒ Орао, Поноћ             

                                                   резигнација, туга, бол, усамљеност, пораженост  Вече, Поноћ
                                                   клонуће, изгубљена вјера, очај, патња            
                                                   гњев, срџба ‒ Поноћ
    национална хероика (храброст, понос, витештво, борба) ‒ Ђачки растанак
    слобода, пркос, духовна снага ‒ Орао, Ђачки растанак    

    тежња ка досезању идеала ‒ Орао
    неопходност борбе  ‒ Орао

